Այդ սէրը բացառիկ պարագաներու ցուցաբերելիք իրողութիւն մը չէ, այլ պէտք է դառնայ մեր գոյութեան մշտական արարքը։Ահա թէ ինչու կանչուած ենք խնամելու տարեցները սիրով՝ որպէս գանձեր, նոյնիսկ եթէ մեզի տնտեսական հարցեր կը յարուցեն։ Ահա թէ ինչու հարկաւոր է հիւանդներուն տալ ամէն տեսակ հոգ ու խնամք, նոյնիսկ եթէ մահացու են։ Ահա թէ ինչու նորածինները միշտ ալ պէտք է ընկալուին եւ ի վերջոյ կեանքը պէտք է միշտ պաշտպանուի ու սիրուի, սաղմէն մինչեւ մահ». Հաստատեց Ֆրանչիսկոս Պապ մատնանշելով դարձեալ Աստուծոյ մեզի վերապահած սիրոյն ու Քրիստոսին մեզի թողած պատուէրին՝ սիրելու իրեն նման, հրաւիրելով ունենալ Յիսուսին նոյն սիրտը, որ «կարելի է՝ երբ մենք կը մօտենանք Սուրբ Հաղորդութեան» ըսաւ Սրբազան Պապը ու խորհրդածութեան աւարտին հայցեց Սուրբ Կոյս Մարիամին բարեխօսութիւնը, որպէսզի մեզ օգնէ մնալու Յիսուս Քրիստոսի սիրոյն մէջ։